سلطه

سلطه Salata يعنى اكل مخلوط زى خضار طازه مخلوط او فاكهه مخلوطه او اكل تانى مخلوط

 اسمها 
 بالمصرى سلطه salata
 بالانجليزى salad
 بالايطالى insalata . مملحه salata
 بالاسپانى Ensalada
 بالبرتغالى Salada
 بالرومانى salata
 باللاتينى salata يعنى مملحه

 استعمالها 
 تتاكل مع اكلات تانيه
 تتاكل لوحدها

 مكوناتها 
ببتكون فى الغالب من خضار عليه ملح و فلفل و كمون و عصير لمون. ممكن اضافة بصل و توم و خل و زيت و مسترده و طحينه و زبادى و جبنه و بيض مسلوق او مزعلل و تونه و بسطرمه و غيره.

 ممكن عمل سلطة فواكه من فواكه مقطعه عليها سكر و عسل ابيض و اسود و عصير برتقان و لمون و غيره .

 انواع سلطات 
يمين|تصغير|سلطة خضرا
تصغير|سلطة فواكه

 سلطة طماطم: حتت طماطم و خيار و فلفل(اخضر و اصفر و احمر) و خس و بصل. يتحط عليها ملح و فلفل و كمون و عصير لمون. ممكن اضافة مخلل بانواعه و توم و خل و طحينه و مسترده و مايونيز و زبادى و جبنه و بيض مسلوق مقشر و سردين و تونه و سلمون و بسطرمه و لانشون و بولوبيف و غيره
 كولسلو Coleslaw: كرنب عليه مايونيز . حتت كرنب و شوية حتت جزر و ملح و فلفل و مايونيز و عصير لمون
 سلطة طحينه:طحينه يتحط عليها شوية ميه صغيره و ملح و فلفل و عصير لمون و تتقلب كويس بمعلقه
 پاپا غنوج Papa Ghannug او بابا غنوج : سلطة طحينه عليها بتنجان رومى مشوى مقشر .بتنجانه رومى تتشوا علا نار بوتاجاز او بأى طريقه كام دقيقه لغاية ما شوكه تغرز فيها بسهوله فيتعرف انها استوت و تتقشر و يتحط عليها طحينه و شوية مايه صغيره و ملح و فلفل و كمون و شطه و حتت  بصل و توم مفروم و خل و عصير لمون و زيت زى زيت دره و حتت صغيره اوى من عنق بقدونس و حتت صغيره اوى مخلل بصل و حتت صغيره اوى مخلل فلفل و حتت صغيره اوى طماطم مقشره . كل المحتويات تتقلب كويس مع بعض
سلطة الراهب:بتنجان و طماطم و بقدونس و نعناع و ملح و فلفل و زيت زتون
 توميه: توم مفروم و شوية خل و شوية زيت و ملح و فلفل و كمون و شطه و عصير لمون
 سلطة زبادى:زبادى عليه ملح و فلفل و عصير لمون
 سلطة جبنه: جبنه بيضا و جبنه رومى و جبنه شيدر و جبنه نستو عليها زبادى و اشطه
 سلطة بيض: حتت بيض مسلوق مقشر و بيض مزعلل (بيض مسلوق يتقشر و يتقلا فى زبده) عليه حتت بصل و توم مفروم و خل و عصير لمون
 سلطة بطاطس:بطاطس مسلوقه تتقشر و تتهرس و يتحط عليها ملح و فلفل و عصير لمون
 سلطه مقليه: بطاطس مقليه و بتنجان مقلى و فلفل مقلى و قرنبيط مقلى عليهم طحينه و عصير لمون
 سلطة صلصه: صلصة طماطم و ملح و فلفل و كمون و مركم و شطه
 كتشپ Ketchup :عصير طماطم مركز عليه ملح و سكر و فلفل و كمون و شطه و بصل و توم و كرفس و خل و عصير لمون و زيت
 مسترده Mustard : بذور مسترده يعنى خردل عليها كركم و خل و زيت
 مايونيز Mayonnaise : بيض مخفوق عليه خل و زيت و ملح و فلفل و عصير لمون
 سلطة مكرونه:مكرونه و جبنه و مسترده و مايونيز
 سلطة رز:رز و جبنه و مخلل
 سلطة تونه:علب تونه tuna و سردين sardine و سلمون salmon عليها فلفل اخضر و اصفر و احمر و طماطم و بصل و توم و خل و مسترده و مايونيز و عصير لمون
 سلطة رنجه: حتت لحم رنجه مشويه فيليه عليها فلفل اخضر و اصفر و احمر و بصل مفروم و توم مفروم و خل و مسترده و مايونيز و عصير لمون
 سلطة جمبرى: gamberi بالايطالى و shrimp بالانجليزى: جمبرى مقشر مسلوق عليه حتت طماطم و حتت  فلفل اخضر و اصفر و احمر و حتت بصل و ملح و فلفل و كمون و شطه و توم مفروم و خل و مسترده و مايونيز و عصير لمون
 سلطة كابوريا: حتت لحم كابوريا عليها حتت طماطم و حتت فلفل اخضر و اصفر و احمر و حتت بصل  و توم مفروم و خل و مسترده و مايونيز و عصير لمون
 سلطة بسطرمه Pastrami :حتت بسطرمه و لانشون و بلوبيف عليها فلفل اخضر و اصفر و احمر و بصل و توم و خل تتقلا و يتحط عليها طحينه و مسترده و مايونيز و كاتشاب و عصير لمون
سلطة فول مدمس:فول مدمس مقشر مفروم  و  طماطم مقشره مفرومه و طحينه و ملح و فلفل و كمون و شطه 
 سلطة ميلى ميلو: جزر و كرفس و فجل و خس و كرنب و بصل و زتون اخضر.
 سلطه خضرا: حتت خس و خيار و فلفل اخضر و كرفس و جوز مبشور و زيت و عصير لمون.
 سلطة هوليود: كرنب و زتون من غير بذر و تفاح و ملح و فلفل و خل.
تبوله : بقدونس مفروم و نعناع مفروم و بصل اخضر او عادى مفروم و طماطم مقشره مفرومه و برغل مغسول بمايه عشان يطرا و زيت زتون و عصير لمونه
 سلطة فواكه : فواكه زى حتت موز و تفاح و مشمش و خوخ و بطيخ و يتحط عليهم سكر و عسل و عصير زى عصير برتقان او غيره.

تصغير|سلطه حراقه علا الطريقه الفلسطينيه

 سلطات اكلات 
سلطات اكلات : هيا سلطات ممكن تكون اكلات مستقله، ممكن تكون خفيفه او دسمه زى خليط من منتجات حيوانيه ( زى بسطرمه و سردين و بيض و غيره ) و منتجات نباتيه ( زى بتنجان و فلفل  و طماطم و بصل و غيره)
زى سلطة سجق عليها خل ليها شعبيه خاصه فى جنوب المانيا و النمسا و سويسرا.

سلطات دافيه : هيا نوع من سلطة وجبات خفيفه، هيا منتشره فى اوروبا و الشرق الاوسط و اسيا.

سلطة فواكه :سلطه حلوه من فواكه مقطعه زى الموز و التفاح و الفراوله ، عليها صوص من عصير لمون و برتقان و سكر و عسل ابيض و اسود.

 شوف كمان 
انواع السلطات

 مصادر 

تصنيف:نباتيه
تصنيف:فواكه
تصنيف:اكل
تصنيف:صفحات بترجمات غير مراجعة